CELEX: 62013CA0441
Language: sk
Date: 2015-01-22 00:00:00
Title: Vec C-441/13: Rozsudok Súdneho dvora (štvrtá komora) z 22. januára 2015 (návrh na začatie prejudiciálneho konania, ktorý podal Handelsgericht Wien – Rakúsko) – Pez Hejduk/EnergieAgentur.NRW GmbH (Návrh na začatie prejudiciálneho konania — Nariadenie (ES) č. 44/2001 — Článok 5 bod 3 — Osobitná právomoc vo veciach nárokov z mimozmluvnej zodpovednosti — Autorské práva — Obsah v elektronickej forme — Zverejnenie na internete — Určenie miesta, kde nastala skutočnosť, ktorá zakladá nárok na náhradu škody — Kritériá)

30.3.2015   
            
            
               SK
            
            
               Úradný vestník Európskej únie
            
            
               C 107/7
            
         
      Rozsudok Súdneho dvora (štvrtá komora) z 22. januára 2015 (návrh na začatie prejudiciálneho konania, ktorý podal Handelsgericht Wien – Rakúsko) – Pez Hejduk/EnergieAgentur.NRW GmbH
      (Vec C-441/13) (1)
      
      ((Návrh na začatie prejudiciálneho konania - Nariadenie (ES) č. 44/2001 - Článok 5 bod 3 - Osobitná právomoc vo veciach nárokov z mimozmluvnej zodpovednosti - Autorské práva - Obsah v elektronickej forme - Zverejnenie na internete - Určenie miesta, kde nastala skutočnosť, ktorá zakladá nárok na náhradu škody - Kritériá))
      (2015/C 107/08)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Handelsgericht Wien
      
         Účastníci konania pred vnútroštátnym súdom
      
      
         Žalobkyňa: Pez Hejduk
      
         Žalovaná: EnergieAgentur.NRW GmbH
      
         Výrok rozsudku
      
      Článok 5 bod 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že v prípade údajného porušenia autorských práv a s nimi súvisiacich práv zaručených členským štátom, v ktorom sa nachádza súd, ktorý vec prejednáva, má tento súd právomoc na základe miesta vzniku škody rozhodovať o žalobe o zodpovednosti za porušenie týchto práv elektronickým zverejnením chránených fotografií na internetovej stránke prístupnej v obvode tohto súdu. Tento súd má právomoc rozhodovať iba o škode spôsobenej na území členského štátu, v ktorom sa nachádza.
      
         (1)  Ú. v. EÚ C 313, 26.10.2013.